Ministru kabineta rīkojuma projekta

**„Par valsts nekustamā īpašuma Tērbatas ielā 75, Rīgā, pārdošanu”**

sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekta mērķis ir, ievērojot Publiskas personas mantas atsavināšanas likumā (turpmāk – Atsavināšanas likums) ietverto tiesisko regulējumu, atļaut valsts akciju sabiedrībai „Valsts nekustamie īpašumi” (turpmāk – VNĪ) pārdot izsolē valsts nekustamo īpašumu (nekustamā īpašuma kadastra Nr.0100 028 0138) – zemes vienību (zemes vienības kadastra apzīmējums 0100 028 0138) 0.2495 ha platībā, būves (būvju kadastra apzīmējumi 0100 028 0138 001, 0100 028 0138 002, 0100 028 0138 004, 0100 028 0138 005, 0100 028 0138 006, 0100 028 0048 007 (ar adresi Brīvības ielā 96, Rīgā), 0100 028 0138 008, 0100 028 0138 009) - Tērbatas ielā 75, Rīgā, kas ierakstīts zemesgrāmatā uz valsts vārda Finanšu ministrijas personā, kopā ar būvi (būves kadastra apzīmējums 0100 028 0138 007), kas nav nepieciešams publisku personu funkciju nodrošināšanai saskaņā ar Valsts pārvaldes iekārtas likumu. Rīkojuma projekts stāsies spēkā pēc tā parakstīšanas. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Atsavināšanas likuma 4.panta pirmā un otrā daļa, 5.panta pirmā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Izstrādātais rīkojuma projekts “Par valsts nekustamā īpašuma Tērbatas ielā 75, Rīgā, pārdošanu” (turpmāk – projekts) paredz atļaut VNĪ pārdot izsolē valsts nekustamo īpašumu (nekustamā īpašuma kadastra Nr. 0100 028 0138) – zemes vienību (zemes vienības kadastra apzīmējums 0100 028 0138) 0.2495 ha platībā, būves (būvju kadastra apzīmējumi 0100 028 0138 001, 0100 028 0138 002, 0100 028 0138 004, 0100 028 0138 005, 0100 028 0138 006, 0100 028 0048 007 (ar adresi Brīvības ielā 96, Rīgā), 0100 028 0138 008, 0100 028 0138 009) - Tērbatas ielā 75, Rīgā kas ierakstīts zemesgrāmatā uz valsts vārda Finanšu ministrijas personā, kopā ar būvi – bruģētu laukumu (būves kadastra apzīmējums 0100 028 0138 007).Īpašuma tiesības Rīgas pilsētas zemesgrāmatas nodalījumā Nr.100000119155 uz nekustamo īpašumu ir nostiprinātas Latvijas valstij Finanšu ministrijas personā.Saskaņā ar Nekustamā īpašuma valsts kadastra informācijas sistēmas (turpmāk – NĪVKIS) datiem nekustamā īpašuma sastāvā ietilpst:* zemes vienība 0.2495 ha platībā (zemes vienības kadastra apzīmējums 0100 028 0138), lietošanas mērķi: 0908 – pārējo sabiedriskās nozīmes objektu apbūve, 0801 - komercdarbības objektu apbūve, 1001 – rūpnieciskās ražošanas uzņēmumu apbūve un tās kadastrālā vērtība uz 2020.gada 1.janvāri noteikta 290 639 *euro;*
* administratīvā ēka (būves kadastra apzīmējums 0100 028 0048 007) Brīvības ielā 96, Rīgā, kas ir fiziski saistīta ar blakus esošo nekustamo īpašumu (nekustamā īpašuma kadastra Nr.0100 028 0049) Brīvības ielā 96, Rīgā (ierakstīts Rīgas pilsētas zemesgrāmatas nodalījumā Nr.6156). Būves kopējā platība 505 m2, galvenais lietošanas veids: 1220 – biroju ēkas, un tās kadastrālā vērtība uz 2020.gada 1.janvāri noteikta 188 621 *euro;*
* bibliotēka (būves kadastra apzīmējums 0100 028 0138 001) ar kopējo platību 2563,4 m2, galvenais lietošanas veids: 1262 – muzeji un bibliotēkas, un tās kadastrālā vērtība uz 2020.gada 1.janvāri noteikta 341 945 *euro;*
* bibliotēka (būves kadastra apzīmējums 0100 028 0138 002) ar kopējo platību 132,5 m2, galvenais lietošanas veids: 1262 – muzeji un bibliotēkas, un tās kadastrālā vērtība uz 2020.gada 1.janvāri noteikta 17 675 *euro;*
* bibliotēka (būves kadastra apzīmējums 0100 028 0138 004) ar kopējo platību 511,6 m2, galvenais lietošanas veids: 1262 – muzeji un bibliotēkas, un tās kadastrālā vērtība uz 2020.gada 1.janvāri noteikta 77 344 *euro;*
* bibliotēka (būves kadastra apzīmējums 0100 028 0138 005) ar kopējo platību 359,9 m2, galvenais lietošanas veids: 1262 – muzeji un bibliotēkas, un tās kadastrālā vērtība uz 2020.gada 1.janvāri noteikta 54 410 *euro;*
* noliktava (būves kadastra apzīmējums 0100 028 0138 006) ar kopējo platību 29,1 m2, galvenais lietošanas veids: 1252 – noliktavas, rezervuāri, bunkuri un silosi, un tās kadastrālā vērtība uz 2020.gada 1.janvāri noteikta 2309 *euro;*
* bibliotēka (būves kadastra apzīmējums 0100 028 0138 008) ar kopējo platību 903,6 m2, galvenais lietošanas veids: 1262 – muzeji un bibliotēkas, un tās kadastrālā vērtība uz 2020.gada 1.janvāri noteikta 136 607 *euro;*
* noliktava (būves kadastra apzīmējums 0100 028 0138 009) ar kopējo platību 15,3 m2, galvenais lietošanas veids: 1274 – citas, iepriekš neklasificētas ēkas, un tās kadastrālā vērtība uz 2020.gada 1.janvāri noteikta 920 *euro.*

Uz zemes vienības atrodas:* Finanšu ministrijas tiesiskā valdījumā esoša būve - Bruģēts laukums (būves kadastra apzīmējums 0100 028 0138 007) ar kopējo platību 549,9 m2, galvenais lietošanas veids: 2112 – ielas, ceļi un laukumi, un tās kadastrālā vērtība uz 2020.gada 1.janvāri noteikta 7040 *euro;*
* Akciju sabiedrības “Latvenergo” īpašumā esoša būve – Transformatoru apakšstacija TP 1937 (būves kadastra apzīmējums 0100 028 0138 003), kas ierakstīta Rīgas pilsētas zemesgrāmatas nodalījumā Nr.100000148355, nekustamā īpašuma (nekustamā īpašuma kadastra Nr.01005280043) sastāvā.Būves kopējā platība 46,9 m2, galvenais lietošanas veids: 1251 – rūpnieciskās ražošanas ēkas, un tās kadastrālā vērtība uz 2020.gada 1.janvāri noteikta 901 *euro.*

Būve - Bruģēts laukums (būves kadastra apzīmējums 0100 028 0138 007) ir funkcionāli piederīga nekustamajam īpašumam un ir nesaraujami saistīta ar zemes vienību. Atbilstoši Civillikuma 853.pantam, visas tiesiskās attiecības, kas zīmējas uz galveno lietu, pašas par sevi attiecas arī uz tās blakus lietām, līdz ar to rīkojuma projekts paredz kopā ar nekustamo īpašumu atsavināt arī uz zemes vienības Finanšu ministrijas tiesiskajā valdījumā esošo bruģēto laukumu, kas ir nesaraujami saistīta ar nekustamo īpašumu un tiks atsavināta kopā ar galveno lietu. Minētā informācija tiks iekļauta nekustamā īpašuma Tērbatas ielā 75, Rīgā, izsoles noteikumos.Saskaņā ar NĪVKIS datiem nekustamajam īpašumam ir noteikti apgrūtinājumi:* valsts nozīmes kultūras pieminekļa teritorija un objekti – 0,2495 ha;
* TP 1937 aizsargjosla – 0,0050 ha;
* ekspluatācijas aizsargjoslas teritorija gar elektrisko tīklu kabeļu līniju – 0,0008 ha;
* ekspluatācijas aizsargjoslas teritorija gar ielu vai ceļu – sarkanā līnija – 0,0008 ha.

Ņemot vērā nekustamajam īpašumam noteikto apgrūtinājumu - valsts nozīmes kultūras pieminekļa teritorija un objekti, ievērojot likuma “Par kultūras pieminekļu aizsardzību” 8.pantā noteikto, VNĪ ar 2020.gada 28.aprīļa vēstuli Nr.2/9-3/3943 ir paziņojusi par nodomu atsavināt nekustamo īpašumu Nacionālajai kultūras mantojuma pārvaldei.Nacionālā kultūras mantojuma pārvalde 05.05.2020. vēstulē Nr. 8-11/2147 informē, ka, ievērojot to, ka atsavināmais nekustamais īpašums ir daļa no valsts nozīmes pilsētbūvniecības pieminekļa „Rīgas vēsturiskais centrs” (valsts aizsardzības Nr. 7661), bet tas nav iekļauts Valsts aizsargājamo kultūras pieminekļu sarakstā kā atsevišķs valsts nozīmes kultūras piemineklis, uz minētā nekustamā īpašuma atsavināšanu nav attiecināms likuma “Par kultūras pieminekļu aizsardzību” 8. panta pirmās daļas tiesiskais regulējums – valstij nav pirmpirkuma tiesību uz Nekustamo īpašumu.Nekustamā īpašuma ieguvējam, izmantojot nekustamo īpašumu, būs saistoša Aizsargjoslu likumā noteiktā kārtība atbilstoši aizsargjoslu veidam, kā arī citos normatīvajos aktos noteiktā kārtība rīcībai ar nekustamo īpašumu atbilstoši konkrētajam apgrūtinājumam.VNĪ ar 07.01.2020. vēstuli Nr. 3/1-6/138 vērsās Rīgas pilsētas būvvaldē, lūdzot sniegt viedokli par nekustamā īpašuma (kadastra Nr.0100 028 0138) Tērbatas ielā 75, Rīgā, sadales iespējām: - atdalot transformatoru apakšstacijas TP 1937 (būves kadastra apzīmējums 0100 028 0138 003) Tērbatas ielā 75, Rīgā, uzturēšanai, nepieciešamo zemes vienības daļu; - atdalot administratīvo ēku (būves kadastra apzīmējums 0100 028 0048 007) Brīvības ielā 96, Rīgā, un tai nepieciešamo zemes vienības daļu, ar iespēju to pievienot nekustamajam īpašumam (nekustamā īpašuma kadastra Nr.0100 028 0049) Brīvības ielā 96, Rīgā. Rīgas pilsētas būvvalde 07.02.2020. vēstulē Nr.BV-20-2586-nd norāda, ka zemes vienības (kadastra Nr.0100 028 0138) Tērbatas ielā 75, Rīgā, robežu pārkārtošana (sadalot un apvienojot) ar mērķi nodalīt transformatoru apakšstaciju TP 1937 un administratīvo ēku ar adresi Brīvības iela 96, Rīga (būves kadastra apzīmējums 0100 028 0048 007), pēdējo vienlaikus pievienojot zemes vienībai (zemes vienības kadastra apzīmējums 0100 028 0049) Brīvības ielā 96, Rīgā, nav iespējama, jo tiek izjaukta un netiek respektēta vēsturiskā plānojuma struktūra, kā arī zemes vienība Tērbatas ielā 75, Rīgā, un zemes vienība Brīvības ielā 96, Rīgā, ir vēsturiskie zemesgabali, līdz ar ko to pārveidošana neatbilst Rīgas vēsturiskā centra saglabāšanas un aizsardzības likuma 5.panta pirmajā daļā un otrās daļas 1.punktā, Rīgas domes 07.02.2006. saistošo noteikumu Nr. 38 „Rīgas vēsturiskā centra un tā aizsardzības zonas teritorijas izmantošanas un apbūves noteikumi” 2.97., 32.2. apakšpunktā, 35. punktā un 307.1. apakšpunktā noteiktajam.Par nekustamā īpašuma sastāvā esošo zemes vienības daļu aptuveni 57 m2 platībā 03.10.2019. noslēgts nomas līgums ar akciju sabiedrību “Latvenergo” būves (būves kadastra apzīmējums 0100 028 0138 003) uzturēšanai līdz 22.10.2023. Atbilstoši minētā līguma 8.2.apakšpunktam līgums uzskatāms par izbeigtu, ja iznomātājs zaudē īpašuma tiesības uz zemes vienību, par minēto paziņojot nomniekam 15 darba dienu laikā no īpašuma tiesību izbeigšanās. VNĪ ar 6.01.2020.vēstuli Nr. 3/1-6/109 ir informējusi akciju sabiedrību “Latvenergo” par nodomu atsavināt nekustamo īpašumu un lūgusi sniegt viedokli attiecībā uz transformatora apakšstacijas TP 1937 (būves kadastra apzīmējums 0100 028 0138 003) Tērbatas ielā 75, Rīgā, uzturēšanai nepieciešamo zemes platību. Akciju sabiedrība "Latvenergo" 24.01.2020. vēstulē Nr.01VD00-17/151 apliecina, ka sadarbībā ar meitas sabiedrību akciju sabiedrību "Sadales tīkls" ir izvērtēta esošā situācija un norādīts, ka nav iebildumu nekustamā īpašuma (nekustamā īpašuma kadastra Nr.0100 028 0138) Tērbatas ielā 75, Rīgā atsavināšanai, kā arī akciju sabiedrība "Sadales tīkls" ir ar mieru slēgt zemes nomas līgumu par transformatora apakšstacijas TP 1937 (būves kadastra apzīmējums 0100 028 0138 003) Tērbatas ielā 75, Rīgā, uzturēšanai nepieciešamo zemes vienības platību 56.2 m2 apmērā. Par nekustamā īpašuma sastāvā esošo būvi (būves kadastra apzīmējums 0100 028 0048 007) Brīvības ielā 96, Rīgā, ar kopējo platību 505 m2, 22.11.1999. noslēgts nomas līgums ar sabiedrību ar ierobežotu atbildību “Baltijas Distributoru grupa” uz 25 gadiem, t.i. līdz 21.11.2024. Minētā līguma 32.3. apakšpunkts paredz iznomātāja tiesības izbeigt līgumu normatīvajos aktos paredzētajos gadījumos, paziņojot nomniekam vismaz 3 mēnešus iepriekš (33.punkts). Ņemot vērā, ka nomas līgums nostiprināts Rīgas pilsētas zemesgrāmatas nodalījumā Nr.100000119155 III daļas 1.iedaļas 2.1.apakšpunktā, uz to ir attiecināmi Civillikuma 2126.panta *(Ierakstot nomas vai īres līgumu zemes grāmatās, nomnieks vai īrnieks iegūst lietu tiesību, kas ir spēkā arī pret trešām personām)* un 2174.panta *(Kad iznomātājs vai izīrētājs nomas vai īres priekšmetu atsavina, ieguvējam jāievēro nomas vai īres līgums tikai tad, ja tas ierakstīts zemes grāmatās (*[*2126.p.*](https://likumi.lv/ta/id/90220#p2126)*))* nosacījumi. Līdz ar to, noslēgtais nomas līgums būs saistošs arī nākamajam nekustamā īpašuma ieguvējam. Atbilstoši nomas līguma 35.punktam nomnieks tiks informēts par nekustamā īpašuma īpašnieka maiņu.Nekustamā īpašuma izsoles noteikumos tiks norādīta informācija par noslēgto nomas līgumu ar sabiedrību ar ierobežotu atbildību “Baltijas Distributoru grupa”, kā arī par akciju sabiedrības “Latvenergo” gatavību slēgt zemes nomas līgumu par transformatora apakšstacijas TP 1937 ēkas (būves kadastra apzīmējums 0100 028 0138 003) Tērbatas ielā 75, Rīgā, uzturēšanai nepieciešamo zemes vienības platību 56.2 m2 apmērā. VNĪ Īpašumu izvērtēšanas komisija 2020.gada 12.martā (prot.Nr.IZKP-20/11, 10.punkts) ir pieņēmusi lēmumu – noteiktā kārtībā sagatavot un virzīt izskatīšanai Ministru kabineta rīkojuma projektu par valsts nekustamā īpašuma (kadastra Nr.0100 028 0138) Tērbatas ielā 75, Rīgā, atsavināšanu. Pieņemot lēmumu par atsavināšanu, VNĪ Īpašumu izvērtēšanas komisija ņēma vērā:* *VNĪ nekustamā īpašuma portfeļa attīstības stratēģijas pamatprincipus*, proti, ka VNĪ nekustamo īpašumu portfelī saglabājami un attīstāmi tikai perspektīvie īpašumi - valsts funkciju realizācijai nepieciešamie īpašumi, kā arī biroja telpas ar augstu komercpotenciālu. Pārējie īpašumi ir ilgtermiņā atsavināmi valstij visizdevīgākajā veidā.
* *nekustamā īpašuma rentabilitāti*, kura 2018. (-6538,89 *euro*) un 2019.gadā (-20 513,71 *euro*) bija negatīva;
* *nekustamā īpašuma tirgus situāciju un izmantošanas iespējas* VNĪ ir veikusi nekustamā īpašuma Tērbatas ielā 75, Rīgā, turpmākās attīstības scenāriju analīzi nomas un atsavināšanas gadījumā. Ņemot vērā pieņēmumus par nomas maksas ieņēmumiem un nepieciešamajiem ieguldījumiem īpašuma uzturēšanai nekustamā īpašuma nomas gadījumā, un pieņēmumus par iespējamo pārdošanas cenu, VNĪ secināja, ka nekustamā īpašuma pārdošana ir atbilstošāks risinājums nekā tā iznomāšana.

Nekustamais īpašums nav perspektīvs arī VNĪ saimnieciskās darbības veikšanai, kā arī VNĪ rīcībā nav informācijas, ka tas būtu nepieciešama valsts pārvaldes funkciju nodrošināšanai saskaņā ar Valsts pārvaldes iekārtas likumu, līdz ar to optimālākais risinājums ir to virzīt atsavināšanai.Nekustamā īpašuma atsavināšanu saskaņā ar Atsavināšanas likuma 4.panta otro daļu ierosina Finanšu ministrija.Atsavinot minēto īpašumu, jāņem vērā likumā “Par zemes reformu Latvijas Republikas pilsētās” noteiktos ierobežojumus darījumiem ar zemi.Atbilstoši Atsavināšanas likuma 9.panta pirmajai daļai valsts nekustamā īpašuma atsavināšanu organizē VNĪ, izņemot šā panta 1.1, 1.2 un 1.3 daļā minētos gadījumus.Projekts paredz nekustamā īpašuma valdītājam  – Finanšu ministrijai uzdevumu nodot pircējam nekustamo īpašumu 30 (trīsdesmit) dienu laikā no pirkuma līguma noslēgšanas dienas, sastādot attiecīgu pieņemšanas un nodošanas aktu. Trīsdesmit dienu termiņš dokumentu nodošanai nekustamā īpašuma pircējam noteikts, izvērtējot nekustamā īpašuma pircēja pienākumu veikt noteiktas darbības noteiktos termiņos, samērīgi ar nekustamā īpašuma pārdevēja pienākumiem. Atsavināšanas likuma 30.pantā ir noteikts, ka izsoles dalībniekam, kurš nosolījis augstāko cenu par nekustamo īpašumu, jāsamaksā par nosolīto nekustamo īpašumu divu nedēļu laikā. Līdz ar to samērīgiem ar nekustamā īpašuma pircēja pienākumiem, veikt noteiktas darbības noteiktos termiņos, ir jābūt arī nekustamā īpašuma pārdevēja pienākumiem. Tādēļ VNĪ nekustamo īpašumu pirkumu līgumos paredz nosacījumu, ka dokumentus, kas nepieciešami pircēja īpašuma tiesību nostiprināšanai zemesgrāmatā, pārdevējs (vai valdītājs) izsniedz pircējam 30 (trīsdesmit) dienu laikā pēc visu saistību izpildes pret pārdevēju.Projekts attiecas uz publiskās pārvaldes politikas jomu. |
| 3. | Projekta izstrādē iesaistītās institūcijas un publiskas personas kapitālsabiedrības | Projekta izstrādē ir iesaistīta Finanšu ministrija un VNĪ. |
| 4. | Cita informācija | Atbilstoši Ministru kabineta 2011.gada 1.februāra noteikumu Nr.109 „Kārtība, kādā atsavināma publiskās personas manta” 12.punktā noteiktajam, lai noskaidrotu, vai atsavināmais valsts nekustamais īpašums nav nepieciešams citai valsts iestādei, valsts kapitālsabiedrībai vai atvasinātas publiskas personas vai to iestādes funkciju nodrošināšanai, ministrija noteiktā kārtībā iesniedz izsludināšanai Valsts sekretāru sanāksmē Ministru kabineta rīkojuma projektu par valsts nekustamā īpašuma atsavināšanu. Ja divu nedēļu laikā pēc Ministru kabineta rīkojuma projekta izsludināšanas Valsts sekretāru sanāksmē valsts iestādes, valsts kapitālsabiedrības vai atvasinātas publiskas personas vai to iestādes nepieprasa projektā minēto nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, to var atsavināt likumā noteiktajā kārtībā. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Jebkurš tiesību subjekts - fiziska un juridiska persona, kurai piemīt tiesībspēja un rīcībspēja, un kura vēlas piedalīties izsolē un iegādāties valsts nekustamo īpašumu. |
| 2. | Tiesiskā regulējuma ietekme uz tautsaimniecību un administratīvo slogu | Projekts tautsaimniecību kā valsts saimniecības nozari neietekmē un administratīvo slogu nerada. |
| 3. | Administratīvo izmaksu monetārs novērtējums | Projekta tiesiskais regulējums administratīvo slogu neietekmē. |
| 4. | Atbilstības izmaksu monetārais novērtējums | Projekta tiesiskais regulējums atbilstības izmaksas nerada. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | **2020. gads** | Turpmākie trīs gadi (tūkst.*euro*) |
| **2021.** | **2022.** | **2023**. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidējā termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidējā termiņa budžeta ietvaru 2022.gadam | izmaiņas, salīdzinot ar vidējā termiņa budžeta ietvaru 2022.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | Nav precīzi aprēķināms |  | Nav precīzi aprēķināms |  | Nav precīzi aprēķināms | 0 |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | 0 | Nav precīzi aprēķināms | 0 | Nav precīzi aprēķināms | 0 | Nav precīzi aprēķināms | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | Nav precīzi aprēķināms | 0 | Nav precīzi aprēķināms | 0 | Nav precīzi aprēķināms | 0 |
| 3.1. valsts pamatbudžets | 0 | Nav precīzi aprēķināms | 0 | Nav precīzi aprēķināms | 0 | Nav precīzi aprēķināms | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme: | X | Nav precīzi aprēķināms | X | Nav precīzi aprēķināms | X | Nav precīzi aprēķināms | 0 |
| 5.1. valsts pamatbudžets | Nav precīzi aprēķināms | Nav precīzi aprēķināms | Nav precīzi aprēķināms | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav precīzi aprēķināms. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7.Amata vietu skaita izmaiņas | Projekts šo jomu neskar |
| 8. Cita informācija | Projekta īstenošanai nav nepieciešami papildus līdzekļi no valsts vai pašvaldību budžeta. VNĪ saskaņā ar Atsavināšanas likuma 47.pantu un Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 37.punktu valsts nekustamās mantas atsavināšanā iegūtos līdzekļus pēc atsavināšanas izdevumu segšanas ieskaitīs valsts pamatbudžeta ieņēmumu kontā mēneša laikā pēc to saņemšanas. Ja valsts nekustamais īpašums tiks atsavināts 2020.gadā, tad atsavināšanā iegūtie līdzekļi pēc atsavināšanas izdevumu segšanas saskaņā ar likuma “Par valsts budžetu 2020.gadam” 44.panta septīto daļu izlietojami valsts īpašumā un VNĪ pārvaldīšanā esošo vidi degradējošo objektu sakārtošanai. Līdzekļi, kas 2020. gadā netiks izlietoti valsts īpašumā un VNĪ pārvaldīšanā esošo vidi degradējošo objektu sakārtošanai, līdz 2020. gada 31. decembrim tiks ieskaitīti valsts budžetā. Šobrīd nav iespējams noteikt summu, kas tiks ieskaitīta valsts budžetā, jo pašlaik nav iespējams noteikt īpašuma pārdošanas vērtību, jo tā atsavināšana (nosacītās cenas noteikšana) tiks organizēta pēc Ministru kabineta rīkojuma pieņemšanas un tā būs atkarīga no nekustamā īpašuma tirgus vērtības vērtēšanas dienā. Atsavināšanas izdevumu apmēru nosaka Ministru kabineta paredzētajā kārtībā. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka projekts neatbilst minētajiem kritērijiem, sabiedrības līdzdalības kārtība projekta izstrādē netiek piemērota. Projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta mājas lapā – sadaļā/*Tiesību aktu projekti*.Saskaņā ar Atsavināšanas likumā 11.pantā noteikto sludinājumi par publiskas personas nekustamā īpašuma izsoli publicējami oficiālajā izdevumā „Latvijas Vēstnesis”, institūcijas, kas organizē nekustamā īpašuma atsavināšanu mājaslapā internetā un attiecīgās pašvaldības teritorijā izdotajā vietējā laikrakstā, ja tāds ir. Rīkojot elektronisko izsoli, sludinājumu ievieto arī elektronisko izsoļu vietnē (<https://izsoles.ta.gov.lv>). Vienlaicīgi ar sludinājumu mājaslapā internetā, VNĪ mājaslapā ievieto arī pārdodamā valsts nekustamā īpašuma izsoles noteikumus.  |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija, VNĪ. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Finanšu ministrs [J. Reirs](https://mk.gov.lv/lv/amatpersonas/janis-reirs)

Peimane 25600849

ilvija.peimane@vni.lv